Buhan pian pernahlah ke Batulicin? Nah, gasan buhan pian yang kadatahu Batulicin itu apa dan dimana. Jadi, Batulicin itu nama sebuah kota yang ada di Kabupaten Tanah Bumbu, Batulicin ngini masih bagian dari Kalimantan Selatan.
Amun buhan dari bandara Syamsyudin Noor di Banjarbaru gasan manuju ke Batulicin ini memerlukan waktu sakitar kurang labih 5 jam. Lumayan jauh, tapi amun buhan pian sudah kasini pasti kada manyasal. Karna, banyak wisata yang bisa pian kunjungi. Nah, ada babarapa wisata yang wajib pian datangi amun ka Batulicin.
1. Goa Liang Bangkai
Goa Liang Bangkai ini sudah lumayan banyak dikanal bubuhan masyarakat. Amun bubuhan pian handak kasini, mamarlukan waktu yang lumayan lawas sakitar 1.5 jam parjalanan amunnya dari Kota Batulicin.
Goa ini tarmasuk sangat uni, karna banyak ditamukan goa baru di dalamnya. Jadi dalam Goanya ini ada goa lagi. Ada goa utama, goa tujuh lawing, goa pangintai, goa landak, goa babi, dan masih banyak lagi.
Bahkan, ujar tahun 2010 ada bubuhan arkeolog yang manamuakan fosil-fosil manusia purba dalam goa ini. Salain manamuakan manusia purba, bahkan jua adaa pisau nang tarbuat dari batu serpih lawan lukisan.
2. Pantai Angsana
Amun bubuhan pian katuju malihat pantai, pantai Angsana ini wajib buhan pian datangi. Pantai ini tarkanal banar, banyak sudah pangunjungnya. Di pantai ini nih buhan pian kawa manikmati hamparan pasir halus, banana boat, lawan jetski.
Salain itu, amun buhan pian katuju malihat pamandangan bawah laut, pian bisa ke Pantai ini. Karenaa pantai ini manyadiakan fasilitas snorkeling dan diving gasan bubuhan pian yang handak malihat tarumbu karang lawan biota laut.
Di pantai Angsana ngini buhan pian kawa jua bamalam, karena buhan pian kawa menyewa penginapan disini. Harga panginapannya masih tarjangkau, pas banar gasan buhan pian nang katuju melihat sunrise.
3. Pantai Rindu Alam
Nah, salain pantai angdana buhan pian jua wajib mangunjungi pantai Rindu Alam nih. Karna, di pantai ini kada kalah bagus jua lawan pantai angsana. Disini banyak jua fasilitas yang bisa pian pakai ada kolam renang, flying fox, lawan play ground.
Di pantai ngini cocok banar gasan buhan pian nang katuju santai manikmati angina sepoi-sepoi karna di pantainya nih banyak pohon nang rindang banar. Kada usah khawatir, amun buhan pian handak santai disini banyak haja pendopo yang kawa pian gunakan barsama.
4. Air Terjun Mandin Damar
Amun buhan pian kada katuju ka pantai, tanang haja! Di batulicin ngini jua ada wisata nang ada air terjunnya. Air terjun ngini andakannya di Desa Gunung Raya Kecamatan Mentewe.
Amun buhan pian handak kasini parlu manampuh jarak 70 km dari kota Batulicin. Biarpun jaraknya liwar jauh, amun buhan pian sudah sampai sana kada manyasal karna pamandangan air terjunnya liwar bagus pasti maulah buhan pian terkagum-kagum.
5. Pulau Sewangi
Pulau Sewangi nih kada kalah jua lawan wisata nang lainnya, lataknya di antara Laut Jawa lawan Selat Makassar. Nah, nang paling unik di Pulau Sewangi ngini buhan pian kawa mlaihat sumber mata air nang kada parnah karing walaupun lagi musim kamarau.
Itu pang babarapa tampat wisata nang harus pian kunjungi lamun pian bajalanan ka Batulicin. Dari babarapa wisata ngintu adakah sudah nang suah pian datangi? Amun balum lakasi kaina amun pian bajalanan ka Batulicin sampatkan ka wisatanya, sakira pian kada pansaran.
Nang Manulis Fatimah
bjn_Latn bjn_Latn ban_Latn bjn_Latn bjn_Latn bjn_Latn sun_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn jav_Latn bjn_Latn bjn_Latn bjn_Latn